als_Latn dik_Latn sna_Latn
Kuvendi i hap rrugë Prokurorisë për arrestimin e Doshit dhe Frrokut
Kuvendi i Shqipërisë miratoi sot heqjen e imunitetit të dy deputetëve, Tom Doshi dhe Mark Frroku.
Politiko
E Enjte, 26 Mars 2015 | 14:51
0 Komente.
Kuvendi i Shqipërisë miratoi sot heqjen e imunitetit të dy deputetëve, Tom Doshi dhe Mark Frroku, duke i dhënë autorizimin Prokurorisë për ndjekjen penale, arrestimin dhe kontrollin e banesave të deputetëve.
Plot 80 deputetë u shprehën pro heqjes se mandatit për deputetin Tom Doshi, ndërsa për imunitetin e Mark Frrokut u votua me 79 vota pro dhe një abstenim. Ndërkohë, në votim nga opozita mori pjesë vetëm deputetja Mesila Doda.
“Nuk mund të largohesha nga salla e Kuvendit, pasi respektoj bindjet e mia për një parlament më të mirë. Nuk kisha pse të ndiqja vendimin e grupit për të lënë sallën, ku po votohej për një çështje shumë të rëndësishme”, tha Doda.
Pas mbledhjes së grupit parlamentar të Partisë Demokratike, opozita erdhi me misionin e qartë në sallën e Kuvendit, për të shtyrë votimin për kërkesën e Prokurorisë së Përgjithshme për arrestimin e deputetëve Tom Doshi dhe Mark Frroku. Pak para votimit, kreu i grupit parlamentar, Edi Paloka bëri me dije se opozita nuk do të votojë kërkesën e organit të akuzës, dhe kështu bëri. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn